《题常思岭兰若二首 其二》
明代·黄仲昭

蓬莱何处觅仙家，小刹闲吟兴亦赊。门外有山都是竹，庭前无地不栽花。

半生牢落多行路，几度经过此啜茶。日暮又投山驿去，回看楼阁倚云斜。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。